open-index/open-wikipedia-markdown huggingface dataset:
Vesterport (København)

**Vesterport** var en av Københavns fire byporter. At København var en festning, innebar at alle inn- og utgang foregikk gjennom disse portene. De andre var Nørreport, Østerport og Amagerport.

Vesterport ble oppført i 1583 og senere gjenoppbygget i stein av Frederik 3. i 1668. Portrommet i den nye porten var ca. 3,75 meter bredt og vel 4,5 meter høyt. Som en arkitektonisk finurlighet ble det brukt kanonløp til de søylene som bar hovedgesimsen. I 1722 ble den restaurert, hvorpå Frederik 4.s kronede initialer og årstallet 1722 ble hogd inn i toppen av portfasaden, og lengre ned stod Frederik 3.s monogram og årstallet for den opprinnelige oppførelsen.

Vesterport var fra gammelt av ansett som byens hovedinngang. Hit kom de reisende, også utenlandske. De nærmet seg Vesterport gjennom en flott oppkjørselsallé med dobbelte rader av trær på begge sider. Tilsvarende ble anlagt foran Nørre- og Østerport, og på Dag Hammarskjölds Allé står fremdeles.

Vesterport ble også brukt til innførsel av varer til torgdagene onsdag og lørdag, på vogner og sleder fra Sjælland. En kilometerlang kø dannet seg, siden ingen slapp inn i byen uten avregning av «aksisen», avgift på forbruksvarer som smør, melk, kjøtt, mel og halm. For å hindre smugling ble hver vogn undersøkt. Endelig skulle det skrives ut kvittering, og avgift betales for å passere broen, «bropenger» som godtgjørelse for slitasjen på broplankene. Vesterport vendte også ut mot landeveien til Korsør, hvor reisende fra Fyn og Jylland oftest ankom fra. Kl 12 midnatt smalt Vesterport i lås. Kom noen til byen etter midnatt, måtte de ta seg til Nørreport som ble åpnet om natten mot erleggelsen av to skilling.

Like innenfor porten, på venstre hånd, befant Vesterports-vakten seg. Her skulle reisende med postvognen henvende seg ved ankomst til byen for å oppgi navnet sitt. På høyre hånd lå Halmtorvet, hvor bøndene solgte halm og høy i tillegg til hester, der Rådhuspladsen ligger i dag.

I middelalderen stod Københavns store galge utenfor Vesterport, omtrent der Victoriagade ligger nå; men i 1622 var området såpass bebygget at galgen ble flyttet bak våre dagers «Folkets Hus» på Enghavevej.

Porten ble revet ned i 1857 da København opphørte å være en befestet by.

## Referanser


## Eksterne lenker
* Beskrivelse av Vesterport
Slaget ved Sjællands Odde

**Slaget ved Sjællands Odde** var et sjøslag som ble utkjempet mellom den dansk-norske og den britiske flåte utenfor Sjællands Odde i 1808. Den danske flåtes eneste linjeskip «Prinds Christian Frederik» &mdash; under kommando av kaptein Carl Wilhelm Jessen &mdash; hadde seilt fra Helsingør dagen før og var på vei vestover nord for Sjælland, da de 21. mars ble innhentet av en større britisk flåtestyrke, utgått fra Höganäs og som ankret opp ved Røsnæs, mens det danske skipet lå ved Sejerø.

Den 22. mars seilte de engelske skipene mot det danske skipet, og den danske kapteinen ville prøve å unnslippe de engelske og nå tilbake til Kronborg ved hjelp av sin gode lokalkjenskap. Han foretok derfor noen kompliserte manøvrer nord for Sejerø som imidlertid ble vanskeliggjort av den panikkslagne losen som skulle hjelpe ham. Etter en del kryssinger frem og tilbake innhentet de engelske skipet «Prinds Christian Frederik» ved Sjællands Odde rundt 18-tiden, og den danske kapteinen la skipet tett inn mot kysten slik at det kunne settes på grunn fremfor å havne i engelske hender. Ved 19-tiden begynte de første skuddene og snart var det danske skipet omringet, og det var i disse innledende trefningene at den danske første-offiser, Peter Willemoes, falt da han ble truffet av en kanonkule i hodet. Etter tre timers kamp satte kaptein Jessen skipet på grunn og strøk flagget. De danske sjømennene ble flyttet over til et av de engelske skipene med tanke på transport til fangenskap i England. De døde ble fraktett inn til land. Den 23. mars ble «Prinds Christian Frederik» satt i brann da ilden nådde kruttdepotet og skipet sprang i luften. De døde sjømennene ble alle begravd i en fellesgrav på Odden kirkegård, hvor det noen år senere ble reist et minnesmerke over de falne.

## Referanser


## Eksterne lenker
* Slaget ved Sjællands Odde – Dansk militærhistorie.
* Prinds Christian Frederik
Amagerport

**Amagerport** var en av Københavns fire byporter; de tre andre var Nørreport, Vesterport og Østerport. Det vokste frem et behov for en ny byport etter anleggelsen av Christianshavn i 1617 og Amagerport ble reist som en følge av det. 

Amagerport ble bygget om og fornyet flere ganger, blant annet i 1668 og 1724. I forbindelse med vollenes fall på midten av 1850-tallet var ikke behovet for en byport lenger til stede og Amagerport ble revet i 1857. 

Acciseboden – eller tollerens hus – er bevart, og portens tidligere beliggenhet er markert med en minneplate. Christians IVs opprinnelige vold er markert med stensetning. 

## Eksterne lenker
* Amagerport – Jens Fleischer: Kulturhistorisk opslagsbog 
*  Minnetavle for Amagerport
* Amagerport, København
Artemis Records

**Artemis Records** var et New York-basert selvstendig plateselskap.

Selskapet ble grunnlagt i juli 1999, av Danny Goldberg. Selskapet ble nedlagt i januar 2004.

## Artister (utvalg
*Alan Parsons
*Boston
*Steve Earle
*Sugarcult
*Black Label Society
*Better Than Ezra
*dope
*Little Barrie
*Stephan Smith
*Fabulous Thunderbirds
*Jaguar Wright
*Ruff Ryders
*John Hiatt
*Khia
*The Pretenders
*Kittie
*Warren Zevon
Liste over fjorder på Færøyene

**Liste over [[fjord]]er på [[Færøyene]]**. Listen omfatter større bukter og viker og fjorder i egentlig forstand, men ikke sund (som på færøysk gjerne kalles fjorder).

## Referanser


## Eksterne lenker
*
Helene Kortner

**Helene Kortner** (født 11. april 1966 i Porsgrunn) er en norsk keramiker.

Kortner har hovedfag fra Kunsthøgskolen i Bergen. Hun har deltatt i mange gruppeutstillinger og hadde i 2003 separatutstilling i Kunstnerforbundet. Verk av henne er innkjøpt av blant andre Kunstindustrimuseet i Oslo, Vestlandske Kunstindustrimuseum og Sørlandets Kunstmuseum.

Kortner mottok Kunsthåndverkprisen i 2007 fra Bildende Kunstneres Hjelpefond for den keramiske skulpturen «Løwer fra Bohemia» (materiale: modellert glasert steingods). 

## Referanser
Sanmen

**Sanmen** (kinesisk: 三门县; pinyin: *Sānmén Xiàn*) er et fylke ved kysten i byprefekturet Taizhou i provinsen Zhejiang i Folkerepublikken Kina. Det har et areal på 1&nbsp;072 km². 

Befolkningen var på  innbyggere i 1999.

En lokal delikatesse, sanmenkrabbe, er kjent over hele Kina.

Sanmen kjernekraftverk er under bygging (2009) i fylket.

## Administrative enheter
**Storkommuner:**
*Haiyou, Shaliu, Zhu'ao, Tingpang, Liuao, Hengdu, Jiantiao, Lipu, Huaqiao, Xiaoxiong.
**Kommuner:**
*Gaojian, Yanchi, Silin, Shepan.

## Samferdsel
### Jernbane
Høyhastighetsbanen Ningbo–Taizhou–Wenzhou-banen går gjennom området.

## Referanser


## Eksterne lenker
* Lokalregjeringens sider
SUS under Vinter-OL 1992

**SUS under Vinter-OL 1992**. 129 sportsutøvere fra seks av tidligere Sovjetunionens femten republikker konkurrerte for Samveldet av uavhengige stater under Vinter-OL 1992 i Albertville i Frankrike. De seks statene var Russland, Ukraina, Kasakhstan, Belarus, Usbekistan og Armenia. SUS ble nest beste «nasjon» med ni gull-, seks sølv- og åtte bronsemedaljer. Skiskytteren Valerij Medvedtsev var SUSs flaggbærer, han bar et OL-flagg under åpningsseremonien.

## Medaljer

## Medaljevinnerne
Dayabukta

**Dayabukta** kinesisk: 大亞灣, pinyin: *Dàyà Wān*; jyutping: *Daai6aa3 waan1*), tidligere kjent som **Biasbukta**, er en havbukt øst for Hongkong i provinsen Guangdong i det sørlige Folkerepublikken Kina. Langs dens bredder ligger i dag (2009) fire kjernekraftreaktorer. To hver av dem utgjør sammen  Dayabukta kjernekraftverk og Ling Ao kjernekraftverk.  

På vestsiden av Dayabukta ligger Dapenghalvøya. 

## Historie
Bukta var et skjulested for sjørøvere i 1920-årene mens den kinesiske regjering var opptatt med forberedelsen og gjennomføringen av Nordekspedisjonen.

## Eksterne lenker
* Dayabuktas beliggenhet 
* Guangdong Daya Bay Nuclear Power Plant
* Daya Bay Neutrino Experiment
Odden kirke

**Odden kirke** ligger midt på Sjællands Odde i Overby i Danmark.
Kirken sto fra oppføringen i siste del av det 13. århundret i blank munkesten. I tidens løp har det blitt føyet til tårn, våpenhus og kapell. Koret ble utvidet i 1820. Etter dette har kirken blitt pusset og hvitkalket. Først i årene frem mot 1874 fikk kirken sin karakteristiske røde farge.

Innvendig har kirken hvelvinger som i det 15. århundret erstattet det opprinnelige tretaket. 

I midtskipets vestre hvelvinger er det kalkmalerier – deriblant *Døden som bueskytte* – som ble avdekket under en restaurering i 1966&ndash;67.
__NOTOC__
## Inventar

Døpefonten er todelt. Underdelen har, akkurat som den øverste delen, en uthulning. Den kan ha vært et gammelt vievannskar eller kanskje døpefonten fra et nedlagt kapell i Yderby. 

Altertavlen er et treskjærerarbeide med årstallet 1638 og Christian IVs monogram, mens alteret på siden bærer årstallet 1632 og initialene MHK. I midtfeltet er det skåret ut et korsfestelsesmotiv. 

Over korbuen er det hengt opp et primitivt krusifiks fra 1800-tallet. I tårnrommet henger kirkens opprinnelige senmiddelalderske korbuekrusifiks. 

Den enkle prekestolen er fra 1821.

I taket er det hengt opp et kirkeskip, en modell av linjeskipet «Prinds Christian Frederik». Dette skipet ble senket av britene under slaget ved Sjællands Odde i 1808 og modellen markerer således &mdash; sammen med de falne sjøfolkenes grav på kirkekården &mdash; dette sjøslaget.

Fil:Odden Kirke indre døbefont.jpg|Den «doble» døpefonten.
Fil:Odden Kirke indre altertavle midterfelt.jpg|Altertavlens sentrale  motiv
Fil:Odden Kirke indre prædikestol.jpg|Prekestolen
Fil:Odden Kirke indre orgel.jpg|Orgelet
Fil:Odden Kirke indre korbuekrucifiks.jpg|Krusifikset over korbuen
Fil:Odden Kirke indre krucifiks.jpg|Det gamle korbuekrusifikset fra senmiddelalderen


## Gravminner
På kirkegården er det anlagt et gravsted for de sjøfolkene som omkom under slaget ved Sjællands Odde, blant dem sjøløytnant Peter Willemoes. På graven er det dels en minnesøyle fra 1808 og dels en minnesten over Peter Willemoes og to andre løytnanter. På søylen er det en tavle hvor det bl.a. er hugget inn Grundtvigs dikt *De snekker mødtes i kveld på hav*. På graven ligger det oppstablet kanonkuler, som regnet inn over Sjællands Odde under slaget.

Image:Odden Kirkegård de faldnes gravsted2.jpg|Graven for falne sjøfolk
Image:Odden Kirkegård Willemoes.jpg|Minnestenen for Peter Willemoes m.fl.
Image:Odden Kirkegård mindetavle.jpg|Minnetavlen med Grundtvigs dikt


## Litteratur
*Camilla Munch: *Odden Kirke*, hefte utgitt av menighetsrådet 2006

## Eksterne lenker
* Kirkehistorie.dk
Sotra Sjakklubb

**Sotra Sjakklubb** ble stiftet i 1992 og er tilsluttet Vestland Sjakkrets og Norges Sjakkforbund. Klubben holder til på Straume i Øygarden kommune i Vestland.

## Virksomhet (utvalg)

### Turneringer
Klubben arrangerer ulike turneringer. De uratede klubbturneringene i lyn- og hurtigsjakk er åpen for alle (men én av disse pr måned, mens deltakelse i vår- og høstturneringen fordrer medlemskap i Norges Sjakkforbund.

Sotra Sjakklubb deltar med tre lag i Vestlandsserien avd. Nord, som omfatter lag fra Hordaland og Sogn og Fjordane, Sotra 1 spiller i 1. divisjon mens de øvrige lagene spiller i 2. divisjon.

Klubben pleier også å arrangere to-tre åpne turneringer hvert år. Den mest tradisjonsrike er Bronstein Cup, som klubben har arrangert hver høst siden 1994. Dette er en hurtigsjakkturnering som inngår i Norges Grand Prix. David Bronstein deltok selv på den første turneringen og ga tillatelse til at turneringen kunne bære hans navn. Ellers har klubben arrangert de fleste av turneringene som inngår i Bergen Spillfestival hver sommer.

### Oppvisninger
Sotra Sjakklubb har også arrangert flere sjakkoppvisninger:

* 1992: Oppvisningskamp og simultanoppvisning med Einar Gausel og Jonathan Tisdall på Vestkanten.
* 1994: Simultanoppvisning med GM David Bronstein på Vestkanten. 
* 2001: Simultanoppvisning med GM Aleksej Sjirov på Sartor Senter.
* 2002: Simultanoppvisning med GM Alexander Baburin på Sartor Senter. 
* 2004: Simultanoppvisning med GM Simen Agdestein på Sartor Senter.
* 2017: Simultanoppvisning med GM Leif Erlend Johannessen på Vestkanten.

## Ledere
* 1992–1994: Terje Leifson
* 1995–1999: Rikard Stokke
* 2000–2025: Tom Georg Eriksen
* 2026-: Pål Martin Nagelsen

## Eksterne lenker
* Sotra Sjakklubb
Douglas Harriman Kennedy

**Douglas Harriman Kennedy** (født 1967) er en amerikansk journalist.

## Liv og virke
### Bakgrunn
Douglas Harriman Kennedy er det tiende barn av justisminister og presidentkandidat Robert F. Kennedy  (1925-1968) og hans hustru Ethel Skakel Kennedy (1928-2024). Hans mellomnavn er en oppkallelse etter W. Averell Harriman, en venn av familien, forretningsmann og ambassadør, og tidligere guvernør i delstaten New York.

### Journalist
Douglas H. Kennedy ble uteksaminert fra Georgetown Preparatory School og Brown University og begynte sin karriere som journalist i New York Post. Som undersøkende journalist for avisen fikk Kennedy første intervju med politimannen som arresterte Timothy McVeigh for bombingen av *Alfred P. Murrah Federal Building* i Oklahoma City.

Han publiserte også en del artikler relatert til helsetjenester og storbyområde-historier.

Kennedy kom til Fox News Channel som en *all-round*-journalist i august 1996 og leder et bi-månedlig program på kanalen, *Douglas Kennedy's American Stories*. Mens han var hos Fox News, dekket han presidentvalgkampene i 1996 (Bill Clinton-Bob Dole-Ross Perot), i 2000 (George W. Bush-Al Gore) og i 2004 (George W. Bush-John Kerry), samt orkanen Katrina som rammet i særdeleshet New Orleans i august 2005.

I 2006, mens han jobbet som korrespondent for Fox News-programmet «The Big Story med John Gibson», kommenterte han på kontroversen om hvorvidt filmen med «Crocodile Hunter» Steve Irwins siste øyeblikk skulle vises, og bemerket at han og hans søsken «måtte vokse opp med» å se sendinger og videoklipp av sin egen fars død igjen og igjen. Steve Irwin ble stukket i hjertet av en piggrokke mens han drev på med undervannsfilming. Han sa at det i Irwins tilfelle ville være virkelig «unødvendig og i svært dårlig smak».

### Ekteskap
Han giftet seg med Molly Elizabeth Stark den 22. august 1998 i Nantucket i Massachusetts, datter av John Sherwood Stark og Sharon Ellen Vinge. De har tre døtre: Riley Elizabeth Kennedy, født 26. august 1999 i Nantucket, Mary McCauley, født 22. august 2001, og Rowen Francis født i juni 2004.

Den 20. november 2012 ble Kennedy frifunnet for anklager om fysisk trakassering og å utsette barn for are i forbindelse med en krangel den 7. januar 2012 med to sykepleiere ved *Northern Westchester Hospital* i Mount Kisco i New York, to dager etter at sønnen hans, Anthony Boru, ble født der. Kennedy skulle ha forsøkt å ta spedbarnet sitt ut av fødeavdelingen for frisk luft, noe to sykepleiere sa var mot sykehusets bestemmelser, og som hevdet at han overfalt dem da de prøvde å stoppe ham fra å gjøre det. Kennedy ble separat gransket av New Yorks barnevernsmyndigheter etter hendelsen, men sosialarbeidere fant ingen tegn til barnemishandling i hjemmet, og erklærte påstandene grunnløse i mars 2012.

## Referanser
HTC Tornado

**HTC Tornado** eller **HTC Tornado Tempo** er en Windows Mobile-basert mobiltelefon (smartphone) som ble produsert av HTC. 

Den ble lansert i november 2005, og er også solgt under navnene T-Mobile SDA US, Qtek 8300, Dopod 586W og I-Mate SP5m.

## Spesifikasjoner
*Design: Klassisk (candybar)
*Skjerm: 2,2 tommer
*Skjermoppløsning: 240 x 320 (65 536 farger)
*Styring: numerisk tastatur, 5-veis navigasjonstast
*Batteri: 1050 mAh
*Taletid: opptil 4,5 timer
*Standbytid: opptil 192 timer
*Kamera: 1,3 megapiksler
*Videoopptak: Ja  
*GPS: Nei
*200 MHz TI OMAP 850 prosessor  
*RAM: 64 MB
*ROM: 64 MB
*Quadband: GSM 850/900/1800/1900
*WAP, GPRS, EDGE
*Mini-SD minnekort (maks 2 GB)
*Operativsystem: Windows Mobile 5 for Smartphone 
*Wi-Fi: IEEE 802.11 b
*Bluetooth 1.2
*Infrarød port: IrDA 1.2
*Mini USB
*Størrelse: 107,5 mm (h), 46 mm (b) 17,5 mm (d)
*Vekt: 106 g med batteri

## Eksterne lenker
* Phone Arena – ''HTC Tornado specifications''
* PDA DB - ''Qtek 8300 (HTC Tornado Tempo) Specs''
Divčibare

**Divčibare** (serbisk: Дивчибаре) er en by på fjellet Maljen i Serbia. Det er også et viktig fjell i Serbia.

## Eksterne lenker
*
Lise Gaudernack

**Inger-Lise Gaudernack** (født 1. mai 1949 i Son) er en norsk keramiker. 

Gaudernack er utdannet som keramiker ved Nova Scotia College of Art & Design i Halifax i Nova Scotia i Canada (1977&ndash;1984).

I 1984 var hun hospitant ved Kunsthøgskolen i Oslo.

## Stipendtildelinger
* 1986: Statens Etableringsstipend
* 1988: Statens Reisestipend

## Innkjøp
* Nordenfjeldske kunstindustrimuseum
* Norsk kulturråd
* Kunstindustrimuseet i Oslo

## Familie
Lise Gaudernack er oldebarn av gullsmeden og kunstindustridesigneren Gustav Gaudernack.

## Referanser


## Eksterne lenker
* Om Gaudernack på Lions Vestbys nettsider
Andorra under Vinter-OL 2002

**Andorra under Vinter-OL 2002**. Tre sportsutøvere, to menn og en kvinne fra Andorra deltok i alpint under Vinter-OL 2002 i Salt Lake City i USA. Andorra, som deltok for åttende gang i et vinter-OL, vant ikke noen medaljer. Beste plassering var en 24.-plass i damenes slalåm. 
 
## Medaljer

 
## Eksterne lenker
* Resultater og profilside  på sports-reference.com
Barry Sonnenfeld

**Barry Sonnenfeld** (født 1953) er en amerikansk filmskaper og regissør. 

Sonnenfeld jobbet som fotograf for begge Coen-brødrene. Senere regisserte og produserte han flere store budsjett-filmer som for eksempel *[[Men in Black]]*-filmene.

## Referanser


## Eksterne lenker
*
Hafiz Mohammed Saeed

**Hafiz Mohammed Saeed** (født 1950) er en pakistansk aktivist. Han er blant grunnleggerne av den militante gruppen Lashkar-e-Taiba (LeT), og grunnla organisasjonen «Jamaat-ud-Dawa». 

## Bakgrunn
Saeed er av bondeslekt. Ved delingen av Britisk India måtte familien migrere fra Haryana til Sargodha. Han studerte senere ved Universitetet i Lahore til mastergrad i arabisk og islamske studier. Fra 1974 underviste han ved Lahores tekniske universitet. Samtidig ble han oppnevnt til medlem av Pakistans statlige Råd for islamsk ideologi. I 1981 fikk han stipend til å studere ved Kong Saud-universitetet i Riyadh. Tilbake i Lahore tok han i 1985 initiativet til å starte organisasjonen «Jamaat-ud-Dawa», med humanitært islamsk formål.

## Terrorisme
I 2002 ble han arrestert som medlem av «Lashkar-e-Taiba», etter et attentat på Indias parlament.

Etter et nytt terrorangrep i 2006 ble han igjen arrestert

Etter terrorangrepene i Mumbai 26. november 2008 sendte India en formell forespørsel til FNs sikkerhetsråd om at de skulle sette gruppen «Jamaat-ud-Dawa» og Hafiz Saeed på listen over personer og organisasjoner som blir sanksjonert av FN for sin tilknytning til terrorisme. 

11. desember 2008 ble Hafiz Mohammed Saeed satt i husarrest da FN erklærte at «Jamaat-ud-Dawa» bare var et dekke for terroristaktivitetene til LeT. Saeed ble holdt i husarrest hjemlet i The Public Order-loven som tillater myndighetene å midlertidig holde enkeltpersoner innesperret dersom de anses som sannsynlig å skape uorden og bråk i samfunnet. Han ble holdt i husarrest frem til begynnelsen av juni 2009 da grunnlaget for å holde ham innesperret i en rettssak ble regnet som grunnlovsstridig og Saeed ble beordret løslatt fra husarresten.

Etter lang tids press fra India, USA og andre ble Saeed i 2019 dømt for finansiering av terrorvirksomhet. Han fikk femten års fengselsstraff.

Mens han satt i fengsel, ble familien hans utsatt for et bombeattentat 23. juni 2021. Pakistanske myndigheter anklaget India for attentatet.

## Referanser
Maljen

**Maljen** er et fjell sentralt i Serbia og et kjent turiststed både sommerstid og vinterstid. Toppen ligger 1104 meter over havet. På Maljen ligger utfartsstedet Divčibare med tre hoteller, 24 ferieleirer og to fjellhytter. 

## Eksterne lenker
*
Siward av Abingdon

**Siward av Abingdon** (død 1048) var abbed ved Abingdon.

Siward var en munk ved Glastonbury han ble utpekt til abbed av Abingdon i 1030. I 1044 ble han gjort til biskop av St Martins, og samme år ble han gjort til stedsfordrende erkebiskop av Canterbury da Edsige av Canterbury ble syk. Siwards tid i Canterbury varte fram til 1048 da han selv ble syk og reiste tilbake til Abingdon hvor han døde i løpet av de neste åtte ukene.

Siward må ikke forveksles med den Siward som var biskop av Rochester fra 1058 til 1075.

## Referanser
Trek Bicycle Corporation

**Trek Bicycle Corporation** er en amerikansk sykkelprodusent. Trek produserer også tilbehørsmerket Bontrager. Navnet *Trek* betyr «den lange ferden». Firmaet ble etablert i 1976 og er en familiebedrift. 

Firmaet har salgsagenter over hele verden, og har siden 1993 vært representert i Norge gjennom importør Foss Sykler, som ble etablert i 1987, og hadde inntil 1993 merker som Gary Fisher, Lemond og Klein Bikes. Disse merkene ble samtidig i 1993 en del av Trek.

Hovedkvarteret ligger i Waterloo i Wisconsin, hvor selskapets fortsatt produserer flere av sine modeller, samt sine Project One-sykler. Monteringen i USA foretas på fabrikken i Wisconsin. En stor del av syklene blir også produsert i Taiwan, samt Kina.

Syklene benyttes av blant andre Fabian Cancellara, Jens Voigt, Emily Batty, Sven Nys, Katie Compton, Brook MacDonald og Brandon Semenuk. 

Fabrikkteamene konkurrerer under navnene Trek-Segafredo, Trek Factory Racing Cross-country, Trek Factory Racing Downhill, C3 Project, Trek Factory Racing Enduro, Trek Factory Racing CX, Baloise-Trek, Trek Factory Racing Triathlon og RockShox-Trek.

## Eksterne lenker
*
Stefan Kaufmann

**Stefan Kaufmann** (født 4. august 1960 i Solingen i Tyskland) er en tysk musiker. Han var trommeslager i Accept 1979-1990 og 1993-1994 og gitarist i U.D.O. 1996-2012. Han har bidratt som medkomponist i begge band. Kaufmann produserte Accepts to konsertalbum *Staying a Life* og *All Areas – Worldwide*, samt U.D.O.s utgivelser 1990-2011 (noen av dem i partnerskap med Udo Dirkschneider).

## Referanser


## Eksterne lenker
*
Zafar Iqbal

:*Se også [[Zafar Iqbal (landhockey)]]*
**Zafar Iqbal** (født i Jhang i Punjab i Pakistan) grunnla den militante organisasjonen Lashkar-e-Toiba sammen med Hafiz Mohammed Saeed i Afghanistan i 1990.

Han ble holdt i utenomrettslig forvaring i fangeleirene på Guantánamobukta på Cuba og ble sendt tilbake til Pakistan den 17. september 2004 sammen med 33 andre pakistanere som hadde sittet i varetekt på Cuba i cirka syv måneder før de ble løslatt og sendt hjem.

## Referanser
New Zealand red

**New Zealand red** er en kaninrase, som er dyp reverød i fargen, og relativt stor. Rasen er ikke fra New Zealand, men fra California. Rasen fikk visstnok navnet fordi den er en videreutvikling av en kjøttrase fra New Zealand. 

Første gang rasen ble vist fram, var på en utstilling i 1910. Det var en populær rase hos mange oppdrettere. New Zealand white dukket opp hos en oppdretter seks år etter presentasjonen av New Zealand red. Man fant ut at New Zealand white var en enda bedre kjøtt- og pelskanin, og New Zealand white ble den mest populære nyttekaninen i Amerika på denne tiden.

Navnelikheten til tross, vi snakker her om to forskjellige raser.

Voksne dyr bør veie mer enn 4 kg.

**Ører**

Ørene er jevnt behåret, bæres stivt opprettstående. De skal være tykke og ha en godt avrundet overkant. Ørene skal være forholdsvis korte.

**Hode**

Hodet skal være meget kraftig med bred panne og nese. Utpreget fyldige kinn. Kjeven er fyldig og neseprofilen lett bøyd. Hunnens hode er smalere enn hannens, men likevel kraftig.

**Hals**

Kort, hodet sitter tett på kroppen.

**Bryst:**

Bredt og fast

**Rygg**

Bred med god muskelansetning.

**Reverød**

Dekkfargen er mettet reverød og skal etterstrebes at den går så langt ned mot hårbunnen som mulig. På buken, innsiden av beina, kjevenes kant, øyenringen og halens underside kan en noe lysere farge aksepteres. Fargen skal være jevn og intensiv reverød over hele kroppen, men er ikke glansfull.

Bunnfarge: Kan ha en lysere tone enn dekkfargen, men idealet er en bunnfarge som er så nære dekkfargen som mulig.

## Referanser
H.C. Hansen

**Hans Christian Svane Hansen** (1906–1960) var Danmarks statsminister fra 29. januar 1955 til 19. februar 1960. 

## Bakgrunn
H.C. Hansen var født i en arbeiderfamilie i Århus, og ble utdannet typograf. Han ble tidlig medlem i Socialdemokratiet og var fra 1933 til 1937 formann for partiets ungdomsparti, DSU.

## Politisk karriere
Han ble valgt inn på Folketinget i 1936, og satt der til sin død. Han arbeidet nært sammen med den senere statsminister Hans Hedtoft, og avløste denne som partisekretær i 1939. Den tyske okkupasjonsmakten tvang ham vekk fra denne posten. Han satt i det illegale kontaktutvalget mellom politikere og Frihedsrådet. 

I perioden 1943&ndash;1946 hevdes det at H.C. Hansen var agent for USA, med hensikt å informere om bl.a. danske handelsavtaler med Sovjetunionen, og om Danmarks samarbeide med Tyskland under krigen.

I frigjøringsregjeringen i 1945 ble han finansminister, en post han fikk igjen under Hedtofts regjering fra 1947 til 1950. 

I 1953 ble han utenriksminister, og da statsminister Hedtoft døde i januar 1955 var det naturlig at H.C. Hansen overtok regjeringslederansvaret, men han bevarte posten som utenriksminister inntil 1958. Han ble rammet av kreft, og døde i 1960. 

H.C. Hansen var med å føre Danmark inn i Atlanterhavspakten, senere kalt NATO, i 1949, og var en sterk tilhenger av samarbeidet med USA og de vesteuropeiske demokratiene.
Under forhandlingene om Vest-Tysklands opptakelse i NATO i 1955 lyktes det H.C. Hansen med København-Bonn-erklæringene å sikre rettighetene for det danske mindretallet i Sydslesvig. 

Høsten 1957 var H.C Hansen med å innføre atomvåpen på dansk grunn, da han besvarte den amerikanske ambassadørens henvendelse om «ammunisjion av en særlig karakter» på Grønland.
Grønland var på daværende tidspunkt et dansk amt, og samme år hadde H.C. Hansens valgplakater slagordet «H.C. Hansen siger nej til atomvåben i Danmark»".

Han var sterkt antikommunistisk, og lot seg ikke kue av de store demonstrasjonene i 1956, da et meglingsforslag ble opphøyd til lov. Han var resultatorientert, og det var under hans regjering at folkepensjonen ble innført i 1957. 

## Annet
Ved siden av politikken var han et lyrisk menneske, som helt siden sine unge dager skrev dikt og sanger, som han selv gjerne framførte.

H.C. Hansen ligger begravd på Vestre Kirkegård i København.

Ph.d. Peer Henrik Hansen fra Roskilde Universitet (RUC) fremla 4. juni 2008, i forbindelse med forsvaret av sin doktorgradsavhandling, omfattende opplysninger som viser at H.C. Hansen under og like etter 2. verdenskrig samarbeidet med den amerikanske etterretningstjenesten. Om han var en egentlig agent eller hvilken status han hadde, er ikke klarlagt.

## Referanser
Munksnäs

**Munksnäs** (finsk: *Munkkiniemi*) er et distrikt og en bydel i Helsingfors i Finland. Distriktet består av delområdene Gamla Munksnäs, Granö, Lövö, Munkshöjden, Näshöjden og Talistranden. Bydelen Munksnäs har samme grenser som distriktet, bortsett fra at østre del av delområdet Lövö (Svedjeholmen og Svartholmen) hører til bydelen Drumsö.

Innbyggerne i Munksnäs har i gjennomsnitt høyere utdannelse og bedre råd enn i Helsingfors forøvrig. Rundt 12&nbsp;% av innbyggerne er svensktalende. Munksnäs ligger ved Bredviken. På andre siden av Bredviken ligger Otnäs i Esbo med Tekniska högskolan.

Munksnäs var en del av den tidligere kommunen Hoplax som ble slått sammen med Helsingfors i 1946. 

## Referanser
Calvi (Haute-Corse)

**Calvi** er en liten by og kommune nord på Korsika i Frankrike. Calvi ligger ved kysten av Middelhavet. Calvi er en populær turistplass. Cirka 5&nbsp;000 bor der. De fleste turistene kommer dit i begynnelsen av juli.

## Referanser


## Eksterne lenker
*
Kampmalmen

**Kampmalmen** (finsk: *Kampinmalmi*) er et administrativt distrikt i Helsingfors i Finland. Det består av bydelene Kampen og Främre Tölö, samt delområdene Lappviken, Gräsviken og Busholmen i bydelen Västra Hamnen.

## Referanser
Snæfellsnes

**Snæfellsnes** er en halvøy vest for Borgarfjörður vest på Island.

Her ligger blant annet vulkanen Snæfellsjökull, som blir regnet som et nasjonalsymbol for Island. Med en høyde på 1&nbsp;446 meter over havet er den det høyeste fjellet på halvøyen og har en isbre på toppen. Man kan se vulkanen fra Reykjavík på klare dager, en avstand på omtrent 120 km. Fjellet er også kjent fra romanen *[[Reisen til Jordens indre]]* av den franske forfatteren Jules Verne.

Halvøyen er også åsted for Laksdøla saga og var fødestedet til de vestnorrøne medlemmene av væringergarden, Bolli Bollasson. Andre historiske folk som levde i området ifølge sagaen var Guðrún Ósvífursdóttir, Bolli Þorleiksson og Snorre Gode.

Området rundt Snæfellsjökull har blitt omgjort til nasjonalpark av den islandske regjeringen. 

Av lokale fiskebygder og små tettsteder på nordsida av Snæfellsnes har en Rif, Ólafsvík, Grundarfjörður, Stykkishólmur og Búðardalur.

Nær Hellissandur står den høyeste konstruksjonen i Vest-Europa, radiomasten ved Hellissandur.

Det vakre fjellet Kirkjufell ligger på halvøya i nærheten av Grundarfjörður.

## Eksterne lenker
* 
* Informasjon om nasjonalparken 
* Bilde av fjellet Kirkjufell nær Grundarfjörður
Liste over Danmarks finansministre

**Liste over Danmarks finansministre** er en liste over finansministre i Danmark. Finansministeriet var et av ministeriene som ble opprettet etter marsrevolusjonen i 1848. Den første stats-og finansministeren var Adam Wilhelm Moltke.

## Fotnoter

## Referanser
Bernstorff slott

**Bernstorff slott** (tidligere bare kalt **Bernstorff**)  i Gentofte i Danmark, er bygget i årene 1759-1765 til utenriksminister J.H.E. Bernstorff. Den franske arkitekten Nicolas-Henri Jardin har stått for utføringen av bygningene. Slottet forble i familien Bernstorffs eie inntil begynnelsen av 1800-tallet. Senere ble det kjøpt av Christian VIII (Christian Frederik), som benyttet det som sommerresidens. I dag er parken offentlig tilgjengelig. Selve slottet ble fredet i 1918.

## Historie
Langt tilbake i tid var området dekket av skog og ble kalt *Brødskoven*. I en periode tilhørte skogen dronning Sophie Amalie og hun fikk den lagt ut som dyrehave (den ble kalt *Dronningens Dyrehave ved Gentofte*).

Christian V anla Jægersborg Dyrehave og Brødskoven ble da lagt om til fasanhave – også kalt *fasaneriet* – og i den nordvestlige enden av skogen bygget man *Fasangaarden* som vokterbolig. Fasaneriet ble nedlagt i 1724 og kort tid etter ble Fasangaarden modernisert av hoffbyggmester Laurids de Thurah.

Bernstorff overtok Fasanhaven og Fasangaarden samt et stykke av Jægersborgs hovmarker i 1752. I begynnelsen nøyde Bernstorff seg med Fasangaarden, men i 1759 begynte byggingen av det nåværende Bernstorff slott.

Fasangaarden lå der *Lille Bernstorff* ligger i dag – i parkens nordvestlige hjørne – og Brødskovens plassering og omfang svarer stort sett til Bernstorff slottspark.

I de følgende årene ble flere landbruksarealer lagt under slottet, og i 1764 dekket hovmarkerne Gentoftes, Ordrups og Vangedes jorder. Store deler av dette området var lagt ut som beite til bruk for husarernes hester på Jægersborg Slot og disse delene av driften var forpaktet bort til *Hovmarksgården* som lå nordvest for slottsparken.

Bernstorff-slekten beholdt slottet inntil begynnelsen av 1800-tallet. Senere skiftet det eier flere ganger og en stor del av jordene ble solgt fra. I 1839 døde den daværende eier av slottet, Christopher Mac Evoy, og slott og jorder kom igjen under den samme eieren, Peter Hilarius Ferdinand Kalko. Slottet var da i så dårlig forfatning at Kalko planla å rive det, men Christian VIII (Christian Frederik), som var glad i stedet, overtok det i 1845 etter at prisen var blitt presset i flere budrunder. Kongen døde imidlertid allerede i 1848, noe som igjen kastet skygger over slottets fremtid. I 1854 ble det tildelt kronprinsen (den senere Christian IX) som sommerbolig og deretter ble det benyttet av skiftende medlemmer av kongefamilien inntil 1939.

Den 12. august 1939 ble slottet tatt i bruk av Beredskabsstyrelsens befalingsmannsskole som kurssenter, senere Beredskabsstyrelsens Center for Lederuddannelse som har benyttet slottet inntil utgangen av mars 2008, da det ble flyttet til andre lokaler. Utflyttingen skyldtes stigende husleie og ble besluttet i forlengelse av et større politisk forlik om redningsberedskapets struktur.

## Kilder
* L. Gotfredsen: *Gentofte, fra istid til nutid* (1951)
* Svend Aage Mørkvig: *Jægersborg – fra krongods til byområde*, ISBN 87-7717-128-4

## Noter


## Eksterne lenker
* Bernstorff Slot
Ulrikasborg

:*Denne artikkelen er om bydelen. For distriktet med samme navn se [[Ulrikasborgs distrikt]]

*'Ulrikasborg*' ([[finsk]]: *Ullanlinna'') er en bydel i Helsingfors i Finland. Den ligger like sør for byens sentrum. Ulrikasborg har navnet fra et festningsverk oppkalt etter dronning Ulrika Eleonora. Det ble påbegynt i 1748 men aldri ferdigstilt, og lå på det som idag er Observatorieberget.

Ulrikasborg er kjent for sine bygninger i jugend- og funkisstil, for det meste bygget fra 1900 til 1930-tallet. I nordøst, mot Södra hamnen, ligger parken Observatoriebacken hvor det finnes et observatorium tegnet av Carl Ludvig Engel. I Ulrikasborg ligger også Johanneskyrkan, Sankt Henriks katedral, Kirurgiska sjukhuset og Villa Johanna.

Ulrikasborg er den bydelen i Helsingfors som har høyest antall svensktalende innbyggere, 2098 personer i 2018. De utgjør dog en mindre andel av befolkningen (19,6 %) enn i for eksempel Brunnsparken (med 35 % svensktalende) eller Byholmen, hvor over 80 % er svensktalende.

## Galleri

Fil:Tehtaankatu.jpg|Fabriksgatan ved krysset med Kaptensgatan.
Fil:Tähtitorninmäki Helsinki.jpg|Parken ved Observatorieberget
Fil:Jugendstil in Merikatu street - Ullanlinna - Helsinki.jpg|Jugendstil i Havsgatan


## Referanser




## Eksterne lenker
* Ulrikasborg bydel
Ragnarock (samleboks)

***Ragnarock*** er en samleboks (DVD+2CD) med diverse artister med opptak fra Ragnarock-festivalen i 1973 og 1974.

Samleboksen ble utgitt 20. april 2009 på Universal Norge, og inneholdt den originale kinofilmen fra Ragnarockfestivalen i 1973 på èn DVD (med 5:1 og stereolyd) og to CD-er. Den ene med remastret lyd fra LP-en fra 1973, samt tre bonuslåter fra EP-en, dessuten, en CD med lydopptak fra konserten i 1974. Opptakene til sistnevnte har aldri tidligere vært utgitt. DVD-ens lyd- og billedspor ble restaurert og digitalisert i en komplisert gjenoppbyggingsprosess. En av lydrullene var gått tapt da filmmaterialet fra Centralfilm AS ble reddet i siste liten før avhenting til Grønmo.

I DVD-ens bonusmateriale er det, i tillegg til noen tidlige musikkvideoer og en del reklamefilmer fra 1970- og 1980-tallet, lagt inn et intervju med regissør Arne Philip Fraas og direktør Knut-Jørgen Erichsen i Centralfilm AS. 

## Sporlister
;DVD – Live 1973
# «G Flat Road» – Aunt Mary 
# «Got To Know You» – Saft 
# «Halling etter» Ola Mosafinn – Saft & Sigbjørn Bernhoft Osa 
# «Trepak» – Saft & Sigbjørn Bernhoft Osa 
# «Texas-Låt» – Saft & Sigbjørn Bernhoft Osa 
# «Enkelt Kæde» – Hvalsøspillemændene 
# «Drunk and Happy» – Prudence 
# «Good Days» – Culpeper's Orchard 
# «A Satisfied Mind» – Culpeper's Orchard 
# «The Shoeshine Boy Is Dead» – Savage Rose 
# «Stewball» – Savage Rose 
# «Tiokronorspolkan» – Splash 
# «Bluebottomed Top» – Splash 
# «If Only I Had the Time» – Skin Alley 
# «A Final Coat» – Skin Alley 
# «Baby Jump» – Mungo Jerry 
# «Alright, Alright, Alright» – Mungo Jerry 
# «Open Up» – Mungo Jerry 
# «Route 66» – The Pretty Things 
# «Shake, Shake Signora» – Burken och Rockfolket 
# «Hey Baberiba» – Burken och Rockfolket 
# «Rock Around the Clock» – Burken och Rockfolket 
# «The Art of Living» – Popol Vuh 
# «Hunchback» – Popol Vuh 

;Ragnarock 1973 LP + EP bonus CD 1
# «The Art of Living» – Popol Vuh
# «A Satisfied Mind» – Culpeper's Orchard
# «Tiokronorspolkan» – Splash
# «Drunk and Happy» – Prudence
# «The Shoeshine Boy is Dead» – Savage Rose
# «Bluebottomed Top» – Splash
# «Good Days» – Culpeper's Orchard
# «Hunchback» – Popol Vuh
# «Shake, Shake Signora» – Burken och Rockfolket
# «Halling etter Ola Mosafinn» – Saft & Sigbjørn Bernhoft Osa
# «Trepak» – Saft & Sigbjørn Bernhoft Osa
# «Texas-Låt» – Saft & Sigbjørn Bernhoft Osa

;Ragnarock 1974 CD 2
# «Suicide» – Popol Vuh
# «Queen of All Queens» – Popol Vuh
# «Medicine» – Popol Vuh
# «De vises sten» – Alrune Red
# «Love Rock» – Neon Rose
# «Alexander» – Prucel
# «Pictures of a Day» – Ruphus
# «Coloured Dreams» – Ruphus
# «The Faith Healer» – The Sensational Alex Harvey Band
# «Sergeant Fury» – The Sensational Alex Harvey Band
# «Giddy up a Ding Dong» – The Sensational Alex Harvey Band
# «Power Failure» – Procol Harum
# «Homburg» – Procol Harum
# «Whole Lotta Shakin' Goin' On» – Procol Harum
Holden Roberto

**Holden Álvaro Roberto** (født 12. januar 1923 i São Salvador, Angola, død 2. august 2007 i Luanda, Angola) var en angolansk pro-amerikansk opprørsleder og politiker. Han grunnla og ledet Den nasjonale angolanske frigjøringsfronten (FNLA) fra 1962 til 1991, og kjempet for selvstendighet fra Portugal i den portugisiske kolonikrigen og mot MPLA i borgerkrigen i Angola, støttet av Amerikas forente stater, Israel, Zaïre og Folkerepublikken Kina. I 1976 ble FNLA militært beseiret og flyktet til Zaïre. I 1991 fikk han lov til å vende tilbake til Angola, og i 1992 forsøkte han å bli landets president på vegne av FNLA, men oppnådde bare 2,1 % av stemmene.

## Referanser
Andorra under Vinter-OL 2006

**Andorra under Vinter-OL 2006**. Tre mannlige sportsutøvere fra Andorra deltok i alpint og langrenn under Vinter-OL 2006 i Torino i Italia. Andorra, som deltok for niende gang i et vinter-OL, vant ikke noen medaljer. Beste plassering var to 28. plasser i alpint, i alpin kombinasjon og slalåm for menn. 
 
## Medaljer

## Alpine grener

Note: I kombinasjonen for menn var omgang 1 utfor, og omgang 2 og 3 er slalåm.
 
## Eksterne lenker
* Resultater og profilside  på sports-reference.com
Albania under Vinter-OL 2006

**Albania under Vinter-OL 2006**. Én mannlig sportsutøver fra Albania deltok i alpint under Vinter-OL 2006 i Torino i Italia. Albania, som deltok for første gang i et vinter-OL, vant ingen medaljer. Beste plassering var en 35.-plass i storslalåm for menn. 

## Alpint

## Eksterne lenker
* Albania at the 2006 Torino Winter Games  på Sports-Reference.com
Otto Liebe

**Carl Julius Otto Liebe** (1860–1929) var en dansk jurist og statsminister fra 30. mars 1920 til 5. april 1920.
 
Otto Liebe var sønn av Anna Sophy f. Pedersen og Carl Christian Vilhelm Liebe. Han var en fremtredende jurist og fikk også selv en juridisk utdannelse. Han ble advokat i 1889 og var innehaver av en av landets største og fremste advokatvirksomheter, som bl.a. hadde kongehuset som sine klienter. Han ble i 1910 formann for Dansk Sagførerforening (Dansk sakførerforening) og var en spesielt fremragende prosedør. 

Da kong Christian X i 1920 fremkalte Påskekrisen på grunn av uenighet om det sønderjyske spørsmålet om å avskjedige den radikale Regjeringen Zahle uten om Folketinget, utnevnte kongen med en gang den 29. mars en ny regjering med Otto Liebe som statsminister med et krav om at det så fort som mulig skulle utskrives et folketingsvalg. Liebe og hans ministre tilhørte av politisk oppfattelse høyrefløyen, men de var ikke politikere selv. De fikk dog raskt erkjenne at de nå hadde blitt politikere, og at de hadde havnet i en høyspent, politisk situasjon hvor kreftene de ikke hadde makt over, plutselig truet hele samfunnsordenen med kongemakten i spissen. Det ble snakket om at kongen hadde begått statskupp, og storstreik ble en nærliggende trussel. Kongen ble nervøs, og allerede påskedagen den 4. april avsatte han Liebe og utnevnte i stedet et upolitisk forretningsministerium med overformynder M.P. Friis som statsminister. 

Ministeriet Liebe ble på denne måten det kortest sittende ministerium i dansk parlamentarisk historie. Otto Liebe blandet seg ikke lenger mer i politikk etter dette. 

## Se også
* Liste over Danmarks statsministre
## Referanser

## Eksterne lenker
* Biografi hos Prosjekt Runeberg
Algerie under Vinter-OL 2006

**Algerie under Vinter-OL 2006**. To sportsutøvere, en mann og en kvinne fra Algerie deltok i alpint og langrenn under Vinter-OL 2006 i Torino i Italia. Algerie, som deltok for andre gang i et vinter-OL, vant ingen medaljer. Beste plassering var en 40.-plass i damenes utfor.

## Medaljer

## Alpint

## Langrenn

## Eksterne lenker
* 
* Comité Olympique Algérien
Argentina under Vinter-OL 2002

**Argentina under Vinter-OL 2002**. Elleve sportsutøvere, åtte menn og tre kvinner, fra Argentina deltok i fem øvelser, aking, alpint, freestyle, skeleton og skiskyting, under Vinter-OL 2002 i Salt Lake City i USA. Argentina vant ikke noen medaljer. Beste plassering var to 17.-plasser i kvinnenes alpin kombinasjon og i slalåm for menn. Alpinisten Cristian Javier Simari Birkner var Argentinas flaggbærer under åpningsseremonien.

## Medaljer

 
## Eksterne lenker
* Resultater og profilside  på sports-reference.com
En reise til jordens indre

***En reise til jordens indre*** (fr: *Voyage au centre de la Terre*) er en science fiction-roman fra  av Jules Verne.

## Handling
Boken handler om Axel, hans onkel, den tyske professoren Lidenbrock, og guiden Hans. Professor Lidenbrock, bosatt og med sitt virke i Hamburg, har gamle dokumenter skrevet av den islandske vitenskapsmannen Arne Saknussemm, som beskriver hvordan man tar seg inn til jordens midtpunkt. Sammen med sin nevø reiser han til Island, der de sammen med en guide (Hans) danner den trioen som skal forsøke å ta seg til målet, jordens midtpunkt gjennom den passive vulkanen Snæfellsjökull. 
På ferden møter de på mange farer.

Hendelsene utspiller seg i løpet av sommermånedene i 1863.

## Referanser


## Eksterne lenker
* 
* Komplett illustrert utgave av romanen på fransk 
* Komplett illustrert utgave av romanen i engelsk oversettelse; ''Journey into the Interior of the Earth''
Argentina under Vinter-OL 2006

**Argentina under Vinter-OL 2006**. Ni utøvere, fem menn og fire kvinner, fra Argentina deltok i fem grener, aking, alpint, freestyle, langrenn og skiskyting, under Vinter-OL 2006 i Torino i Italia. Argentina vant ingen medaljer. Beste plassering var to 23.-plasser i alpint i alpin kombinasjon og i slalåm for menn. Alpinisten Macarena Simari Birkner var Argentinas flaggbærer under åpningsseremonien.

## Medaljer

 
## Eksterne lenker
* Resultater og profilside  på sports-reference.com
Michael Petersen Friis

**Michael Petersen Friis** (**M.P. Friis**) (1857–1944) var en dansk embetsmann. Han var statsminister og forsvarsminister i forretningsministeriet Regjeringen M.P. Friis 5. april 1920&ndash;5. mai 1920. 

Friis var cand.jur. fra Københavns Universitet. I yngre år beskjeftiget han seg med journalistikk og var redaksjonssekretær ved *[[Jyllands-Posten]]* og *[[Dagbladet (1851-1930)|Dagbladet]]*. 

Fra 1904 til 1911 var han departementssjef i Justisministeriet og deretter frem til 1923 leder av Overformynderiet. 

Da Christian X under Påskekrisen i 1920 hadde avsatt ministeriet Liebe, ble i stedet et forretningsministerium med Friis utnevnt som statsminister. Regjeringen M.P. Friis fungerte i én måned og gikk av etter Folketingsvalget 26. april 1920, hvor Venstre med Niels Neergaard som statsminister kom til makten. 

## Referanser
Bulgaria Air

**Bulgaria Air** (bulgarsk: **България Ер**) er det nasjonale flyselskapet i Bulgaria. Flyselskapet har hovedbase i Sofia, og opererer i tillegg flygninger ut fra Burgas og Varna, i tillegg til charter fra Plovdiv Airport.

## Flåte
Bulgaria Air opererer følgende fly (9. juni 2011):

## Bulgaria Air har codeshare-avtaler med
* Aeroflot                         
* Air France
* Alitalia
* Iberia Airlines
* LOT Polish Airlines 
* CSA Czech Airlines
* TAROM
* KLM Royal Dutch Airlines

## Referanser


## Eksterne lenker
*
Lyststedet Bellevue

**Lyststedet Bellevue** er en restaurant i Bergen. Det ligger på *Bellevue* i strøket Kalfaret, ved Fjellveiens sørlige ende og har en flott utsikt mot Årstadvollen og Bergensdalen. Navnet Bellevue er fransk og betyr «vakker utsikt». Det opprinnelige lyststedet ble bygget av kjøpmann Lauritz Holte Wentzel i 1796. Et prospekt av Johan F. L. Dreier fra 1801 viser at det opprinnelige midtarkshuset hadde mange likhetstrekk med lyststedet Brødretomten i Sandviken. Wentzel gikk konkurs i 1806 og eiendommen ble overtatt av tollkasserer Thomas Angell Brown. Eiendommen var i familiens eie fram til 1854, da vognmann Johannes Johannesen overtok.

Mathilde og Erik Herman Jernstrøm kjøpte lyststedet i 1899, ombygget det totalt og etablerte restaurant i bygget. Siden den gang har det vært drevet restaurantvirksomhet i bygget. Den tradisjonsrike restauranten benyttes mye til brylluper og andre høytideligheter og feiringer. I tidligere tider ble det avfyrt salutter ved gjestenes ankomst, slik tradisjonen var ved Bergens mange lyststeder på den tiden.

Virksomheten drives i dag av Bellevue Restauranter AS, som også driver Fløien Folkerestaurant på Fløien og Bryggen Tracteursted i en av Schøtstuene på Bryggen i Bergen. Alle disse restaurantene er tilsluttet organisasjonen De Historiske Hotel og Spisesteder, som omfatter tradisjonsrike virksomheter i denne bransjen med tilhold i verneverdige bygninger.

Etter flere år med underskudd ble det åpnet konkurs i selskapet Lyststedet Bellevue 24. oktober 2016.

## Referanser


## Litteratur
* Trumpy, Bjørn: *Bergenske lyststeder*, Bergen 1977, s. 12

## Eksterne lenker
* 
* Bellevue Restauranter 
* Bergen byleksikon på nett, om Bellevue (lyststed)
PH-Lampe

**PH-lamper** kalles lampene som ble designet av den danske arkitekten Poul Henningsen. Felles for mange av dem er at de har mange skjermer, vanligvis mellom 3 og 8. Skjermsystemet er utarbeidet ut ifra matematiske beregninger av hvordan lyset reflekteres. Skjermene er oftest laget av metall eller hvitt (ev. farget) glass.

PH-lamper produseres av Louis Poulsen, som har rettighetene til dem i Danmark.

PH-lampen er tatt opp i Danmarks kulturkanon.

## Referanser


## Eksterne lenker
*
Hepcidin

**Hepcidin** er et hormon som produseres i leveren. Hepcidin er hovedregulator for jern-homeostasen i mennesker da det regulerer hvor mye jern som slipper gjennom ferroportiner i enterocytter og makrofager. Ved normale forhold produseres det mye hepcidin som binder seg til ferroportin, og lite jern blir eksportert til plasma. Ved jernmangel produseres det lite hepcidin slik at jern i mye større grad slipper gjennom ferroportinene.
Ferroportin

**Ferroportin** er et transmembran-protein som transporterer jern fra innsiden av en celle til utsiden. Ferroportin er funnet på celler som enten transporterer eller lagrer jern:

Enterocytter i duodenum
Hepatocytter
Makrofager i det reticuloendoteliale system

Transporten av jernioner gjennom ferroportin kan inhiberes av hepcidin som er et hormon.
BTNHResurrection

***BTNHResurrection*** er et album av Bone Thugs-n-Harmony, utgitt i 2000. Albumet har ingen spesielle gjester, men har til en forandring Flesh-n-Bone på nesten alle sangene. Krayzie Bone og Wish Bone blir bare hørt på noen sanger. Krayzie Bone forklarte at dette var på grunn av hans soloalbum, som kom i 1998.

## Sporliste
#«Show 'Em»
#«The Righteous Ones» (med «David's Daughters»)
#«2 Glocks»
#«Battlezone»
#«Ecstasy»
#«Murder One»
#«Souljahs Marchin'»
#«Servin' Tha Fiends»
#«Resurrection (Paper, Paper)»
#«Can't Give It Up»
#«Weed Song»
#«Change The World» (med «Big B»)
#«Don't Worry»
#«Mind On Our Money»
#«No Way Out»
#«One Night Stand» (Bizzy Bone)

## Kilder
* 

## Eksterne lenker
*
Françafrique

**Françafrique** (*[[Frankrike|France]]-[[Afrika|Afrique]]* eller *France à [[penger|fric]]*) er et fransk uttrykk som refererer til Frankrikes nett av relasjoner til og innflytelse på afrikanske regimer, særlig tidligere franske kolonier. Uttrykket ble først brukt i en positiv betydning av Elfenbenskystens første president, Félix Houphouët-Boigny, som kjempet for å opprettholde nære forbindelser med vesten, og da særlig Frankrike. Uttrykket ble senere lånt av François-Xavier Verschave som brukte det i sin kritikk av fransk politikk, "neokolonialisme," i Afrika.

## Franskstøttede afrikanske ledere
De afrikanske lederne som har hatt de nærmeste forbindelsene med Frankrike inkluderer:
*Félix Houphouët-Boigny, Elfenbenskysten
*Omar Bongo, Gabon
*Gnassingbé Eyadéma, Togo
*Denis Sassou-Nguesso, Kongo-Brazzaville
*Idriss Déby, Tsjad
*Hamani Diori, Niger

## Referanser